Էլ Պուերտո դե Սանտա Մարիա

Էլ Պուերտո դե Սանտա Մարիա (), քաղաք և համայնք Իսպանիայում, մտնում է Կադիս նահանգի  և
Անդալուզիա ինքնավար համայնքի կազմի մեջ։ Համայնքը գտնվում է Բաիյա դե Կադիս շրջանի կազմում։ Զբաղեցնում է 159 կմ² տարածք։ Բնակչությունը կազմում է 88 503 մարդ (2010 թվական)։

Էլ Պուերտո դե Սանտա Մարիան գտնվում է Ատլանտյան օվկիանոսի ափի Կադիսի ծոցում, Խերես դե լա Ֆրոնտերա, Պուերտո Ռեալ և Կադիս համայնքների կողքին։ Պուերտո Շերին խոշոր նավահանգիստ է։

Համայնքի մի մասում գտնվում է Բաիյա դե Կադիս զբոսայգին, որտեղ պահպանվում է Կադիսի ծոցի վայրի բնությունը։

Քաղաքի կենտրոնական մասով հոսում է Գուադալետե գետը։

Պատմություն 
Քաղաքի անունը ծագել է «Սանտա Մարիա» նավի անունից, որով Կոլումբոսը իր առաջին ճանապարհորդության ժամանակ մեկնել է արևմուտք։ Տերը և նավապետ Խուան դե լա Գերանդին ապրել են հենց Էլ-Պուերտոյում։

Զբոսաշրջություն 
Էլ Պուերտո դե Սանտա Մարիա քաղաքում կան մեծ թվով ռեստորաններ, գինու խանութներ։ Քաղաքը հարուստ է ձկնատեսակներով և ծովամթերքով։

Էլ Պուերտո դե Սանտա Մարիայում առկա են ծովային ավազոտ լողափեր, բարեր։

 Քաղաքի կենտրոնում Լա Պունտիլյա  () լողափն է, որը գտնվում է Գուադալետե գետի գետաբերանում։
 Զբոսաշրջիկների մոտ ամենատարածվածը Վալդելագրանա () լողափն է, որը գտնվում է Գուադալետե գետի ձախ գետաբերանում։ Այստեղ կառուցվել են մի շարք հյուրանոցներ։ 
 Քաղաքի Պուերտո Շերի լողափը կոչվում է Էլ Ակուլադերո (): 
 Վիստաերմոս () լողափից տեսարան է բացվում դեպի Կադիս քաղաք և օվկիանոս։ Այստեղ Կադիսի ծոցից ավելի ցուրտ է։ 
 Լևանտե () լողափում միշտ քամի է փչում, ինչի շնորհիվ նավարկման պարապմունքների համար կան նպաստավոր պայմաններ։ 
 Ֆուենտեբրավիա () լողափը գտնվում է համանուն բնակելի քաղաքում, ինչի շնորհիվ այստեղ մարդիկ սովորաբար շատ են։ 
 Ալմիրանտե () լողափը  ռազմածովային բազայից ոչ հեռու տեղակայված լինելու պատճառով փակ է։

Տեսարժան վայրեր 
 Սան Մարկոս ամրոց () - ամրոց, որը կառուցել է Ալֆոնսո X թագավորը, երբ 1260 թվականին քաղաքը ազատագրվել է արաբներից 
 Մարիա Պրիոալ եկեղեցի () - 16-18-րդ դարերի շինություն 
 Գերալես շատրվան () - 1735 թվականի շինություն
 Էլ Ակուրադերո - հնագիտական հուշարձան 
 Ռաֆայել Ալբերտիի թանգարան և ցուցահանդեսի կենտրոն։

Հայտնի բնիկներ 
 Ռաֆայել Ալբերտի (1902-1999 թթ.) - XX դարի իսպանացի բանաստեղծ, դրամատուրգ
 Խոսե Մանուել Պինտո - իսպանացի ֆուտբոլիստ, դարպասապահ
 Խոակին Սանչես (1981 թ.) - իսպանացի ֆուտբոլիստ

Բնակչություն

Պատկերասրահ

Եղբայր քաղաքներ 
  Ագուերա (Արևմտյան Սահարա)
  Բրայթոն (Մեծ Բրիտանիա)
  Կալպե (Իսպանիա)
  Կորալ Գեյբլզ (ԱՄՆ)
  Տեսկոկո դե Մորա (Մեքսիկա)
  Էրմուպոլիս (Հունաստան)

Ծանոթագրություններ

Արտաքին հղումներ 
 Պաշտոնական կայքը 
 Página de Turismo y Promoción de la Ciudad
 DVD-Vídeo Oficial de la Ciudad
 Ruta Urbana del Vino, el Brandy y el Vinagre de El Puerto de Santa María
 El Puerto en el Sistema de Información Multiterritorial de Andalucía 
 Sala Poniente 
 Revista de Historia de El Puerto de Santa María
 Monumentos de la ciudad 
 Cátedra Alfonso X El Sabio 
 Google Maps — El Puerto de Santa María
 

Իսպանիայի քաղաքներ
Կադիս պրովինցիայի բնակավայրեր